Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| „Standardni porodični smještaj za odrasla i stara lica“ |

|  |
| --- |
| **Autor, odnosno koautor programa obuke** |
| Sanja Topalović |

|  |
| --- |
| **Realizator programa obuke** |
| Sanja Topalović,  Biljana Konjević |

|  |
| --- |
| **Kontakt osoba (telefon i e-mail)** |
| Sanja Topalović,  Telefon: +382/69 522 112  E-mail: lutsanja@yahoo.com |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| Opšti cilj programa „Standardni porodični smještaj za odrasla i stara lica“ jeste unapređenje kompetencija stručnih radnika u centrima za socijalni rad i kod pružaoca usluge smještaja odraslih lica sa invaliditetom i starih lica, radi obezbjeđenja kvalitetnog i adekvatnog pružanja usluge standardnog porodičnog smještaja za odrasla i stara lica. Takođe, ostvarivanje ovog cilja doprinosi unaprjeđenju zaštite odraslih i starih lica, svekupunom zadovoljstvu korisnika smještenih u porodicu i smanjuje rizik od institucionalizacije pomenutih korisnika.  Specifični ciljevi:   * Upoznavanje učesnika sa normativnim okvirom usluge porodičnog smještaja i razumijevanje odgovornosti i dužnosti pružaoca usluge; * Usvajanje i ovladavanje osnovnim znanjima o procesu starenja i starosti, o promjenama koje se javljaju kao posledica starenja i njihovom uticaju na funkcionisanje starih; * Sticanje znanja o oblicima zlostavljanja starih, o diskriminaciji i njenom uticaju na ponašanje starih, kao i razumijevanje koncepta kvaliteta života starih; * Usvajanje znanja o životnom ciklusu porodice i životnim krizama unutar porodice, razumijevanje uticaja gubitka na život osobe i porodice; * Sticanje i unapređenje znanja i ovladavanje vještinama/tehnikama komunikacije sa starijim osobama i osobama sa komunikacijskim ograničenjima; * Sticanje i unapređenje znanja i vještina za sprovođenje procjene podobnosti potencijalnih pružaoca usluge i realizaciju adekvatne pripeme pružaoca i korisnika za samu uslugu porodičnog smještaja. |

|  |
| --- |
| **Sadržaj programa obuke** |
| 1. Koncept usluge porodičnog smještaja za odrasla i stara lica  1.1 Uvod u program obuke  1.2 Normativni okvir usluge  1.3 Uloga i odgovornost pružaoca usluge, prava i obaveze  2. Proces starenja  2.1 Starenje i starost  2.2 Ličnost i starenje  2.3 Teorije starenja  2.4 Uticaj starenja na funkcionisanje starijih  3. Zaštita i kvalitet života starih  3.1 Zlostavljanje i zanemarivanje starih  3.2 Stavovi i predrasude o starima  3.3 Uspješno starenje i kvalitet života  4. Način funkcionisanja porodice  4.1 Životni ciklus porodice i životne krize  4.2 Gubici i tugovanje  5. Komunikacija sa odraslim i starim licima  5.1 Proces komunikacije  5.2 Karakteristike uspješne komunikacije sa starima  5.3 Komunikacija sa osobama ograničenih komunikacijskih vještina  6. Procjena podobnosti potencijalnih pružalaca usluge i priprema pružalaca i korisnika za porodični smještaj  6.1 Procjena podobnosti lica za pružanje usluge porodičnog smještaja  6.2 Priprema potencijalnog pružaoca usluge i korisnika porodičnog smještaja za početak smještaja u porodicu |

|  |
| --- |
| **Kompetencije koje će program obuke razvijati** |
| Očekivani efekti programa obuke „Standardni porodični smještaj za odrasla i stara lica“, usmjerenog na unapređenje kompetencija stručnih radnika u centrima za socijalni rad i kod pružaoca usluge smještaja odraslih lica sa invaliditetom i starih lica, koje su preduslov za uspješnu realizaciju procesa pružanja usluge standardnog porodičnog smještaja za odrasla i stara lica, su:   * Razumijevanje normativnog okvira usluge porodičnog smještaja i razumijevanje odgovornosti i dužnosti pružaoca usluge, * Razumijevanje procesa starenja i starosti, usvajanje znanja o promjenama koje se javljaju kao posledica starenja i njihovom uticaju na funkcionisanje starih, * Sticanje znanja o oblicima zlostavljanja starih, o diskriminaciji i njenom uticaju na ponašanje starih, kao i razumijevanje koncepta kvaliteta života starih, * Usvajanje znanja o životnom ciklusu porodice i životnim krizama unutar porodice, razumijevanje uticaja gubitka na život osobe i porodice, * Sticanje i unapređenje znanja i ovladavanje vještinama/tehnikama komunikacije sa starijim osobama i osobama sa komunikacijskim ograničenjima; * Sticanje i unapređenje znanja i vještina za sprovođenje procjene podobnosti potencijalnih pružaoca usluge i realizaciju adekvatne pripeme pružaoca i korisnika za samu uslugu porodičnog smještaja, kao i praćenja primjene pomenute usluge.   Svi navedeni efekti imaju kao krajnji rezultat unapređenje kvaliteta usluge i zaštitu najboljih interesa korisnika. |

|  |
| --- |
| **Ciljna grupa profesionalaca kojima je obuka namijenjena** |
| Obuka je namijenjena stručnim radnicima u centrima za socijalni rad koji rade sa odraslim i starim licima i stručnim radnicima kod pružaoca usluge smještaja odraslih lica sa invaliditetom i starih lica. |

|  |
| --- |
| **Uslovi za uključivanje profesionalaca u obuku** |
| Stručni radnici u centrima za socijalni rad koji rade na poslovima voditelja slučaja sa odraslim i starim licima i stručni radnici kod pružaoca usluge smještaja odraslih lica sa invaliditetom i starih lica. |

|  |
| --- |
| **Krajnji korisnici** |
| Krajni korisnici su potencijalni pružaoci usluge porodičnog smještaja, kao i sami korisnici (odrasla i stara lica). |

|  |
| --- |
| **Broj učesnika u grupi (min/max)** |
| Maksimalni broj učesnika na obuci je do 20 polaznika. |

|  |
| --- |
| **Dužina trajanja programa obuke** |
| Program obuke će biti realizovan u toku 2 dana. Ukupan broj sati obuke je 12. |